Document ID: 32013R0777

REGULAMENTUL (UE) NR. 777/2013 AL COMISIEI
din 12 august 2013
de modificare a anexelor II, III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri aplicabile substanțelor clodinafop, clomazon, diuron, etalfluralin, ioxinil, iprovalicarb, hidrazidă maleică, mepanipirim, metconazol, prosulfocarb și tepraloxidim din sau de pe anumite produse
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 14 alineatul (1) litera (a) și articolul 49 alineatul (2),
întrucât:
(1)
Limitele maxime de reziduuri (LMR) pentru ioxinil, iprovalicarb, hidrazidă maleică și mepanipirim au fost stabilite în anexa II și în partea B din anexa III la Regulamentul (CE) nr. 396/2005. LMR pentru clodinafop, clomazon, diuron, etalfluralin, metconazol, prosulfocarb și tepraloxidim au fost stabilite în partea A din anexa III la regulamentul respectiv.
(2)
Pentru clodinafop, Autoritatea Europeană pentru Siguranța Alimentară (denumită în continuare „autoritatea”) a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (2). Autoritatea a propus modificarea definiției reziduului. Autoritatea a recomandat reducerea LMR pentru boabele de secară și grâu. Pentru alte produse aceasta a recomandat creșterea sau menținerea LMR existente.
(3)
Pentru clomazon, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (3). Autoritatea a recomandat reducerea LMR pentru plantele aromatice, semințele de rapiță și semințele de dovleac. Pentru alte produse aceasta a recomandat creșterea sau menținerea LMR existente. Autoritatea a concluzionat că, în ceea ce privește LMR pentru castravete, pepenele cu coarne (Cucumis metuliferus) și gulie, unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR vor fi reexaminate ținând seama de informațiile disponibile în termen de doi ani de la data publicării prezentului regulament.
(4)
Pentru diuron, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (4). Autoritatea a propus modificarea definiției reziduului. Autoritatea a recomandat reducerea LMR pentru fructele semințoase și strugurii de vin. Pentru alte produse aceasta a recomandat creșterea sau menținerea LMR existente. Autoritatea a concluzionat că, în ceea ce privește LMR pentru fructele semințoase și strugurii de vin, unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR vor fi reexaminate ținând seama de informațiile disponibile în termen de doi ani de la data publicării prezentului regulament.
(5)
Pentru etalfluralin, având în vedere că utilizarea acestuia nu mai este autorizată în cadrul Uniunii și nu au fost notificate utilizări autorizate în țări terțe, autoritatea a recomandat reducerea LMR pentru toate produsele la o limită relevantă de determinare analitică (LDA). Prin urmare, LMR stabilite pentru etalfluralin în anexele II și III ar trebui să fie eliminate.
(6)
Pentru ioxinil, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (5). Autoritatea a recomandat creșterea sau menținerea LMR existente pentru toate produsele.
(7)
Pentru iprovalicarb, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (6). Autoritatea a recomandat reducerea LMR pentru cartofi, tomate, lăptucă, scarolă și voinicică/rucola. Pentru alte produse aceasta a recomandat creșterea sau menținerea LMR existente. Autoritatea a concluzionat că, în ceea ce privește LMR pentru lăptucă, scarolă și voinicică/rucola, unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR vor fi reexaminate ținând seama de informațiile disponibile în termen de doi ani de la data publicării prezentului regulament.
(8)
Pentru hidrazida maleică, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (7). Autoritatea a propus modificarea definiției reziduului pentru lapte și a recomandat reducerea LMR pentru laptele de bovine, ovine și caprine. Pentru alte produse aceasta a recomandat creșterea sau menținerea LMR existente. Autoritatea a concluzionat că, în ceea ce privește LMR pentru cartofi, morcovi, păstârnac, usturoi, ceapă și ceapa eșalotă, unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR vor fi reexaminate ținând seama de informațiile disponibile în termen de doi ani de la data publicării prezentului regulament.
(9)
Pentru mepanipirim, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (8). Autoritatea a propus modificarea definiției reziduului. Autoritatea a recomandat reducerea LMR pentru strugurii de masă, strugurii de vin, căpșuni, tomate și vinete. Pentru alte produse aceasta a recomandat creșterea sau menținerea LMR existente.
(10)
Pentru metconazol, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (9). Autoritatea a propus modificarea definiției reziduului. Autoritatea a recomandat reducerea LMR pentru mazăre (proaspătă fără păstaie), arahide, boabele de secară și ficatul de bovine. Pentru alte produse aceasta a recomandat creșterea sau menținerea LMR existente. Autoritatea a concluzionat că, în ceea ce privește LMR pentru pepenele cu coarne (Cucumis metuliferus), unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR vor fi reexaminate ținând seama de informațiile disponibile în termen de doi ani de la data publicării prezentului regulament.
(11)
Pentru prosulfocarb, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (10). Autoritatea a recomandat reducerea LMR pentru cartofi, țelina de rădăcină, hrean, păstârnac, rădăcina de pătrunjel, barba-caprei, ceapă, ceapa eșalotă, ceapă verde, fasole (proaspătă, cu păstaie), fasole (proaspătă, fără păstaie), mazăre (proaspătă, cu păstaie), mazăre (proaspătă, fără păstaie), sparanghel, țelină, anghinare, praz, fasole (uscată), mazăre (uscată), semințele de mac și floarea-soarelui, boabele de orz, ovăz, secară și grâu. Pentru alte produse aceasta a recomandat creșterea sau menținerea LMR existente. Autoritatea a concluzionat că, în ceea ce privește LMR pentru căpșuni, morcovi, țelina de rădăcină, hrean, păstârnac, rădăcina de pătrunjel, barba-caprei, plantele aromatice, țelină și mirodenii (din semințe, fructe și bace), unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR vor fi reexaminate ținând seama de informațiile disponibile în termen de doi ani de la data publicării prezentului regulament.
(12)
Pentru tepraloxidim, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (11). Autoritatea a propus modificarea definiției reziduului. Autoritatea a recomandat reducerea LMR pentru cartofi, sfeclă, morcovi, țelina de rădăcină, hrean, păstârnac, rădăcina de pătrunjel, barba-caprei, napii suedezi, napi, fasole (uscată), linte (uscată), mazăre (uscată), semințele de in și rapiță, carnea, grăsimea, ficatul și ouăle de pasăre. Pentru alte produse aceasta a recomandat creșterea sau menținerea LMR existente. Autoritatea a concluzionat că, în ceea ce privește LMR pentru căpșuni, alte fructe mici și bace, cucurbitaceele cu coaja comestibilă, brasicaceele, frunzele de țelină, praz, fasole (uscată), linte și mazăre (uscate), unele informații nu sunt disponibile și este necesară o analiză suplimentară din partea responsabililor cu gestionarea riscurilor. Deoarece nu există niciun risc pentru consumatori, LMR pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Aceste LMR vor fi reexaminate ținând seama de informațiile disponibile în termen de doi ani de la data publicării prezentului regulament.
(13)
Pe baza avizelor motivate ale autorității și ținând seama de factorii relevanți pentru subiectul în cauză, modificările adecvate ale LMR îndeplinesc cerințele articolului 14 alineatul (2) din Regulamentul (CE) nr. 396/2005.
(14)
Partenerii comerciali ai Uniunii au fost consultați cu privire la noile LMR prin intermediul Organizației Mondiale a Comerțului, iar observațiile lor au fost luate în considerare.
(15)
Înainte de intrarea în vigoare a LMR modificate, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din modificarea LMR.
(16)
Prin urmare, anexa II la Regulamentul (CE) nr. 396/2005, părțile A și B din anexa III, precum și Anexa V la regulamentul respectiv ar trebui modificate în consecință.
(17)
Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse înainte de modificarea LMR și pentru care informațiile arată că se menține un nivel ridicat al protecției consumatorilor.
(18)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
ADOPTĂ PREZENTUL REGULAMENT:
Articolul 1
Anexele II, III și V la Regulamentul (CE) nr. 396/2005 se modifică în conformitate cu anexa la prezentul regulament.
Articolul 2
Regulamentul (CE) nr. 396/2005, astfel cum era formulat înainte de modificarea introdusă prin prezentul regulament, se aplică în continuare produselor care au fost produse înainte de 6 martie 2014.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 6 martie 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 august 2013.

Labels: 1
17
20
0
3
6